陸之祺

陸之祺（），字幼瞻，號筠修，浙江嘉興府平湖縣人，明末清初政治人物。

生平
萬曆四十六年（1618年）戊午科浙江鄉試舉人，萬曆四十七年（1619年）聯捷己未科進士《萬曆四十七年己未科進士履歷》：陸之祺，幼瞻，春一房，癸巳九月二十一日生。平湖縣人，戊午四十，会十六，二甲十一。工部政，授工部屯田司主事，壬戌升员外，管通惠河，本年升郎中，乙丑升江西副使，提學，丁卯加按察使，改南昌道，庚午升建南道右布政，辛未升河南左布政，管提刑按察使事，癸酉升本省左布政。。工部觀政，授工部屯田司主事。天啓二年（1622年），升员外郎，督通惠河稅，有廉聲。本年升郎中。五年升江西副使，提督學政，七年加升按察使，改南昌道，崇禎三年（1630年）升建南道右布政使，四年升河南左布政使，管按察使事，六年轉本省左布政使，稱病歸。崇禎末年，起用為陝西左布政使。李自成破西安，率眾降，並隨軍入北京，任刑政左侍郎《明季北略·卷二十二·從賊入都諸逆臣》：陸之祺，浙江嘉興平湖人。萬曆己未進士。官陝西左布政。偽刑政府左堂。，一說任戶政府尚書《明史·卷三百零九·李自成傳》：設天佑殿大學士，以牛金星為之。增置六政府尚書，設弘文館、文諭院、諫議、直指使、從政、統會、尚契司、驗馬寺、知政使、書寫房等官。以乾州宋企郊為吏政尚書、平湖陸之祺為戶政尚書、真寧鞏焴為禮政尚書、歸安張嶙然為兵政尚書。。清初，任山西布政使，不久以父親年高辭官歸養。家居四十年，手不釋卷，卒年九十三歲《平湖縣志·卷十五·人列物傳一》：陸之祺，字筠修，萬厯己未進士。授工部主事，督通惠河稅，有廉聲。乙丑，視學江西，謝竿牘，嚴請託，所拔士如黎元寬、熊文舉、羅萬藻、楊廷麟、陳際泰等，皆卓然以文章名世。是秋，豫闈得百二人，皆出正收，主司倪元璐試錄序中，雅重之。晉福建按察使，入覲，條對甚悉（通鑑記事本末：辛未正月入覲，莊烈帝問備禦海寇實計。之祺曰：海上官兵肯出死力，有司團練鄉兵，多設火器，以守為戰，勦之不難。今鍾斌與鄭芝龍勢不兩立，七月間斌擾福州，撫臣熊文燦計誘往泉州，前聞撫臣同芝龍討賊，僇其兄，賊遁去）。轉河南河道，兼右布政使，值荊隆口決，力塞之，以衛漕費省而功倍，所著《河道備考》，規畫周詳。尋轉左，引疾歸。起補陝西左布政。國初，轉山西布政使。念父瑞銓年高，乞歸終養，里居四十年，故舊親黨，緩急必周，無幾微德色。晚年尤好學，熟于古今典故，晨夕手編自娛，遇家課必製一二藝為凖式。卒年九十三，有《滋樹軒詩文集》、《緣雪齋小題》、《前後集》。子瑤林、瑋林各有傳（朱列傳高事功張文苑王列傳）。。

著作
著有《河道備考》、《滋樹軒集》等。

家族
子陸瑤林、陸瑋林。

参考

彭潤章、葉廉鍔，《平湖縣志》，清光緒十二年
計六奇，《明季北略》

Z
Category:平湖人
Z
Category:明朝工部主事
Category:明朝工部郎中
Category:明朝江西按察司副使
Category:明朝江西按察使
Category:明朝江西右布政使
Category:明朝河南左布政使
Category:明朝陝西左布政使
Category:大順政權官員
Category:清朝山西布政使